Eitze

Eitze () is en Dörp in de Gemeen Veern in’n Landkreis Veern, Neddersassen. Binnen de Gemeen billt de Oort de polietsche Oortschop Eitze.

 Geografie 

De Oort liggt op de Achem-Veerner Geest dicht bi de Aller. Dat Water ut dat Rebeed flütt över’n Gohbeek af, de hier in de aller münnt.

De Naveröörd sünd Oosterkroog un Schnuckenstall in’n Noorden, Lusthoop, Kerklinneln un Wetenmöhlen in’n Noordoosten, Armsen un Lutten in’n Süüdoosten, Bestern un Ahnbargen in’n Süden, Wahnbargen in’n Süüdwesten un Veern un Bössel in’n Noordwesten.

 Historie 

Eitze kummt 860 toeerst in de Ansgar sien Berichten över de Wunners an Willehad sien Graff.

De Eitzer Watermöhl an’n Gohbeek keem 1220 toeerst in de Oorkunnen vör un is bet 1968 lopen.

 Verwaltungsgeschicht 

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Eitze in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort is an’n 1. Juli 1972 mit de Gemeenreform in Neddersassen Deel von de Gemeen Veern worrn. Sietdem billt Eitze en Oortschop mit egen Oortsraad un Oortsbörgermeester.

 Inwahnertall 

 Religion 

Eitze is evangeelsch-luthersch präägt un höört to dat Kaspel von de Andreas-Kark in Veern.

För de Kathoolschen is de St.-Josef-Kark in Veern tostännig.

Dat Dörp hett en egen Karkhoff an’n Karkweg.

 Oortsraad 

Liddmaten
 2016:
 CDU: Gerd Blome, Kurt Helberg, Anja König, Ole Langer, Andrea Wacker, Lutz Wittboldt-Müller
 SPD: Norbert Defiebre, Heidrun Dombrowski, Rolf Panning, Jörn Riesebieter
 FDP: Gerhard Göbbert

 Oortsbörgermeesters 

 Tied  Naam  Partei –2016  Kurt Helberg  CDU 2016–  Anja König  CDU

 Kultur 

 Verenen 

De Schüttenvereen Eitze is 1886 grünnt worrn un de Heimatvereen an’n 25.Januar 1993.

 Weertschop un Infrastruktur 

Eitze hett en egene freewillige Füürwehr.

 Verkehr 

Dör Eitze löppt de Landsstraat 160, de in’n Noordwesten na Veern an de Bundsstraat 215 geiht un in’n Süüdoosten över Lutten un Hogenabargen na Süüdkampen un Kerkboitzen an de B 209. De B 215 föhrt von Veern in’n Noordoosten na Rodenborg un in’n Süden na Dörbern un Neenborg. Von de L 160 geiht na Noordoosten de Kreisstraat 21 af, de över Wetenmöhlen na Kerklinneln an de L 171 ran löppt.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt fiev Kilometer in’n Noorden von Eitze an de L 171.

De nächste Bahnhoff is so bi veer Kilometer wied weg in’n Noordwesten de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. Op de Bahnlien Veern–Wasra hett dat von 1910 bet 1969 Personenverkehr geven. Dat Dörp Eitze harr in disse Tied sien egen Bahnhoff.

 Scholen 

Dat Dörp harr fröher en egen Volksschool. Vondaag gaht de Kinner ut Eitze na de Grundschool Lutten.

 Literatur 

 Else Arens: Ortschronik Eitze. Eitze 1989
 1150 Jahre Eitze. 860–2010. 2010

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Veern